(4)

Dodatak 1. mijenja se kako slijedi: (a) točka 2.2.1. zamjenjuje se sljedećim: „2.2.1 Praćenje razine reagensa u spremniku provodi se u svim uvjetima u kojima je mjerenje tehnički izvedivo (na primjer, u svim uvjetima u kojima tekući reagens nije smrznut).”; (b) umeću se točke 2.2.2. i 2.2.3.: „2.2.2 Zaštita reagensa od smrzavanja primjenjuje se na temperaturi okoline od 266 K (– 7 °C) i nižoj. 2.2.3 Svi elementi dijagnostičkog sustava za kontrolu NOx osim onih iz točaka 2.2.1. i 2.2.2. moraju biti operativni barem u primjenjivim uvjetima kontrole utvrđenima u točki 2.4. ovog Priloga za svaku kategoriju motora. Dijagnostički sustav mora biti operativan izvan tog raspona ako je to tehnički moguće.”; (c) umeće se točka 2.3.2.2.4.: „2.3.2.2.4 Procjena konstrukcijskih kriterija može se napraviti u ispitnoj ćeliji hladne komore na cijelom necestovnom pokretnom stroju ili dijelovima reprezentativnima za dijelove koji će se ugrađivati u necestovni pokretni stroj, ili na temelju ispitivanja na terenu.”; (d) točka 2.3.2.3. zamjenjuje se sljedećim: „2.3.2.3 Aktivacija sustava upozorenja i navođenja za korisnike za negrijani sustav”; (e) umeću se točke 2.3.2.3.1. i 2.3.2.3.2.: „2.3.2.3.1 Sustav upozorenja za korisnike opisan u točkama od 4. do 4.9. aktivira se ako ne dođe do doziranja reagensa pri temperaturi okoline ≤ 266 K (– 7 °C). 2.3.2.3.2 Sustav za prinudu visoke razine iz točke 5.4. aktivira se ako na temperaturi okoline ≤ 266 K (– 7 °C) ne dođe do doziranja reagensa u roku od najviše 70 minuta od pokretanja motora.”; (f) brišu se točke 2.3.3., 2.3.3.1. i 2.3.3.2.; (g) u točki 5.2.1.1. dodaje se točka (ea): „(ea) opis povezivanja i metoda čitanja za zapise iz točke (e) moraju se unijeti u opisnu mapu iz Dijela A Priloga I. Provedbenoj uredbi (EU) 2017/656;”; (h) točka 9.5. zamjenjuje se sljedećim: „9.5 Proizvođač može kao alternativu zahtjevima za praćenje iz točke 9.2. pratiti neispravnosti senzorom za NO x koji se nalazi u ispušnom sustavu. U tom slučaju, (a) vrijednost NOx na kojoj se NCM detektira ne smije prijeći nižu od sljedeće dvije vrijednosti, primjenjivu graničnu vrijednost NOx pomnoženu s 2,25 ili primjenjivu graničnu vrijednost NOx uvećanu za 1,5 g/kWh. Za potkategorije motora s kombiniranim graničnim vrijednostima HC i NOx za potrebe ove točke primjenjiva granična vrijednost NOx je kombinirana granična vrijednost HC i NOx umanjena za 0,19 g/kWh; (b) smije se upotrijebiti jedinstveno upozorenje, uključujući, ako se upotrebljavaju poruke, frazu ‚visok NOx – nepoznat osnovni uzrok’; (c) u točki 9.4.1. najveći broj radnih sati motora od aktivacije sustava za upozoravanje rukovatelja do aktivacije sustava za prinudu niske razine smanjuje se na 10; (d) u točki 9.4.2. najveći broj radnih sati motora od aktivacije sustava za upozoravanje rukovatelja do aktivacije sustava za prinudu visoke razine smanjuje se na 20.”; (i) točke od 10.3.1. do 10.3.3.1. zamjenjuju se sljedećim: 10.3.1 Sukladnost aktivacije sustava za upozoravanje dokazuje se pomoću dva ispitivanja: nedostatkom reagensa i pojavom jedne od kategorija neispravnosti iz odjeljka 7., 8. ili 9. 10.3.2 Odabir neispravnosti koje treba ispitati među onima iz odjeljka 7., 8. ili 9. 10.3.2.1 Homologacijsko tijelo odabire jednu kategoriju neispravnosti. U slučaju da se neispravnost odabere iz točke 7. ili 9., primjenjuju se dodatni zahtjevi iz točke 10.3.2.2. odnosno 10.3.2.3. 10.3.2.2 Za potrebe dokazivanja aktivacije sustava za upozoravanje u slučaju neodgovarajuće kvalitete reagensa, odabire se reagens čija je otopina aktivnog sastojka najmanje jednaka otopini prema specifikaciji proizvođača u skladu sa zahtjevima utvrđenima u točkama od 7. do 7.3.3. 10.3.2.3 Za potrebe dokazivanja aktivacije sustava za upozoravanje u slučaju neispravnosti koje mogu biti uzrokovane nedopuštenim zahvatima i koje su definirane u odjeljku 9., odabir se provodi u skladu sa sljedećim zahtjevima: 10.3.2.3.1 proizvođač homologacijskom tijelu dostavlja popis takvih mogućih neispravnosti; 10.3.2.3.2 homologacijsko tijelo s popisa iz točke 10.3.2.3.1. odabire neispravnost koja će se razmatrati u ispitivanju. 10.3.3 Dokazivanje 10.3.3.1 Za potrebe ovog dokazivanja provode se zasebna ispitivanja za nedostatak reagensa i neispravnost odabranu u skladu s točkama od 10.3.2. do 10.3.2.3.2.”; (j) umeću se točke 10.5. i 10.5.1.: „10.5 Dokumentacija dokazivanja 10.5.1 U izvješću o dokazivanju dokumentira se dokazivanje rada NCD-a. Izvješće: (a) navodi razmatrane neispravnosti; (b) opisuje provedeno dokazivanje, uključujući primjenjivi ispitni ciklus; (c) potvrđuje da su se primjenjiva upozorenja i prinude aktivirali u skladu sa zahtjevima ove Uredbe; i (d) mora biti uvršteno u opisnu mapu iz Dijela A Priloga I. Provedbenoj uredbi (EU) 2017/656.”; (k) točke 11.4.1.1. i 11.4.1.1.1. zamjenjuju se sljedećim: „11.4.1.1 Radi ispunjavanja zahtjeva iz ovog Dodatka sustav mora imati brojače za bilježenje broja sati tijekom kojih je radio motor dok je sustav detektirao bilo koji od sljedećih NCM-ova: (a) neodgovarajuću kvalitetu reagensa; (b) prekid doziranja reagensa; (c) zapriječen ventil EGR-a; (d) neispravnost NCD-a. 11.4.1.1.1 Proizvođač može objediniti praćenje NCM-ova iz točke 11.4.1.1. u jednom brojaču ili više njih.”; (l) dodaju se točke 13.4. i 13.4.1.: „13.4 Dokumentacija dokazivanja 13.4.1 U izvješću o dokazivanju dokumentira se dokazivanje najmanje prihvatljive koncentracije reagensa. Izvješće: (a) navodi razmatrane neispravnosti; (b) opisuje provedeno dokazivanje, uključujući primjenjivi ispitni ciklus; (c) potvrđuje da emisije onečišćujućih tvari nastale pri tom dokazivanju nisu prešle prag NOx iz točke 7.1.1.; (d) mora biti uvršteno u opisnu mapu iz Dijela A Priloga I. Provedbenoj uredbi (EU) 2017/656.”;